ТекIуэныгъэмкIэ йохъуэхъу
ХII къэрал зэхуаку экономикэ зэхыхьэр щекIуэкIа Сочэ икIри, Къэбэрдей-Балъкъэрым и Iэтащхьэ Къанокъуэ Арсен Сыхъум кIуащ, Абхъазыр хамэ унафэ къызэрыщIэкIрэ илъэс 20 зэрырикъум и щIыхькIэ екIуэкIыну гуфIэгъуэ Iуэхухэм хэтын папщIэ.
СЫХЪУм къалэм Къанокъуэ Арсен щыIущIащ Абхъазым и Президент Анкваб. КъБР-м и Iэтащхьэр Къэбэрдей-Балъкъэрым и цIыхухэм я цIэкIэ абхъаз лъэпкъым ехъуэхъуащ. «Дэ дыщогуфIыкI фи ехъулIэныгъэхэм», — жиIащ Къанокъуэ Арсен. Анкваб Александр къыхигъэщхьэхукIащ Къэбэрдей-Балъкъэрым икIыу Апсным щызэуэну кIуахэм 1992 — 1993 гъэхэм екIуэкIа Хэку зауэм Абхъазым къыщихьа текIуэныгъэм хэлъхьэныгъэшхуэ зэрыхуащIар.
«Къэбэрдейм щыщ щIалэхэм зауэм и зэманым яхузэфIэкIар къыпхуэмылъытэн хуэдизу куэдщ», — жиIащ Анкваб.
РеспубликитIым я унафэщIхэр зэIущIэм щытепсэлъыхьащ Къэбэрдей-Балъкъэрымрэ Абхъазымрэ я зэдэлэжьэныгъэм егъэщIылIа Iуэхухэм.
КъБР-м и Iэтащхьэмрэ
Правительствэмрэ я пресс-IуэхущIапIэ.
